नाथाय गोजाम गला आरो महरगिरि जि फानग्रा गलाफोरा नोगोरमानि बे सामसिना रां खामायनायनि थाखायलʼ खालामदों ।गवायाव दावबाय आरो माबोरै नंगुबै जिउ खुंनाया मोजां बेनि आगु गियान मोनगोन ।गवायाव लैथो सेरनि रिथि रिथा रिथा रिजर्टखौ नायनो फेलें जायोब्ला समायना जि फानग्रा हटेलफोर एबा खम खरसानि लाजफोराव थाफैनो हागौ ।एबा माबोरै गोजोन बार मोनगोन सांग्रां बानायनाय गेदेर खथाफोरा माबोरै गोजोन होगोना बे गासै बाथ्राखौ नोंनो रादाय लाखिथारगोन ।गेदेर रिजर्टनि कुकि काटारनि गोरोबनायनि अनगा निलया आस्रमनि गासै खथाफोरखौ बायदि गाबजों आरो आगजुजों बानायनाय जादों ।मैखोम सुबुंनि थुबुर बोरिमाखौ इसे इसे थाबायलांब्लानो मोनो,नाथाय साना लासै बाबेनो,सानस्रिग्रा दैखरनि सोरगिदिं जनानै जाना लोंनाय खालामनो हाजो एबा नों गावखौनो समायना आर्युबेदिक मिरुवाव गोजोमनो हागौ ।बागा बिसनिफ्राय बारगासेयावनो मोननाय गोजोन थासारियाव थानाय नै बेयो हादरसानि गंसे फिसा जि फानग्रा हटेल ।कासा बागानि बिगुमाखौ नों बालिनि थुलुंगानाय होनना मिथिगोन जेराव रटन ब्लाइन्द,गुलु अनथाइनि खथा,गाब गोनां फैसालि दोरोङारि इन्दनेसिया आरांगा मासि आरो एखुथा बेसादनि आरिमुजों बेनि साजानायखौ बेरखांदों ।गोजौ उखुमनि लाउन्ज कासा बागाया खायफा गेदेर नुथाय नुहोयो आरो हिपकंगाव नों हरसेमानि जानाय लोंनाय खालामनो हागोन ।गोसोखौ आबुं गोथार खालामनो थाखाय देहा मोदोम पसादा दौमायाव बे गासैखौबो फोसाबनो फामुवारि आदबनि जि फानग्रा हटेलनि आर्युबेदनि आदबखौ लानो हायो ।गासै गं दिनै सुइटसफोरखौ समायना गोजाम आरांगा मासिजों साजायदों,गुरै सि फुवारनानै दोननाय आरो मेगनाव नांथाव आरिमु आगरजों गोजोनथाव फिसा सानस्रिग्रा दैखरनि सोरगिदिं बेंखननानै दोनदों ।हटेल पसादायानो बायजोनिफ्राय मोनसे गनायथावना,टाल बिपांनि बागानजों समानै बेनि सिगां बाहागोआव अनथाइ आरो इटानि खामानि बिलिरनायखौ रोखायै बेरखां होदों ।दंफां बारिनि गेजेराव थानाय भक्टि कुटिराव गासै गं नैजि समायना थोरिजों बानायनाय खेनबासनि गंसे फिसा गामि सोमजिदों,गासैखौबो टाल बिलाइ,औवा आरो हाब्रुजों बानायदों ।भवथिना सालियाव जब आरो जगा खालामनायजों लोगोसे नों गावखौनो मासास आरो हाब्रुजों दुगैनायनि गोजोन लानो हागौ ।जरासे बृटिस बिसि फिसाइजों दैदेन जानाय जगमेजिका आबहावा थासारिजों गुफुं गोरोबनाय गासै भेजिटेरियाव संनाय खावनायफोरनो बे साबसिन खाबुखौ होनो थाखाय बेखौ गोबोर खि,देख्लानाय हा आरो औवा बायदि गोथां बेसादजों बानायनाय जादों ।जेब्ला जगमेजिक केनभास एकʼटेलाव मोखाङाव थानो लुबैगोन,तम्बु सोंथेनो हागोन,बेनि थाखाय जायगानि बानायनाय फारिसार,सिल्क कुसन्स आरो गाबगोनां आरांगा मासिजों गासैखौबो साजायनो हागोन ।जगमेजिग केनभास इकटेलाव दखरसे उदां बार लानाय थावनिबो दं आरो गंसे साखोन सिखोन टइलेट दं जायखौ नांगौबायदि बानायदों आरो सोरलै जिउ खुंनायनि आदबखौ फोरमायदों ।दैमा मोखाङाव थानाय जेराव टिराकल दैमा आरो लैथोआ नांजाबलायदों बे समायना टिराकल फर्ट जारिमिनारि हटेला जिद मुगानि टिराकल फर्टनि मोनसे बाहागोखौ हमथानानै लाखिदों ।सोमखोर दैनि गुथाल रिफिनाय नुथाया बेसेदि गोमोथाव बेखौ बुङाब्लाबो जासिगोन,बाबदै गोथार बाराव सुग्लायनो दानो नोंनि बेलकुनिफ्राय बाख्लायदों ।जामनि फेसन स्चाइलिस्ट क्लउदिया आजवानि आरो बिनि फिसाय हारि बे सानै हौवा हिनजावानो निलया हारमिटेजखौ बेखेवनायजों लोगोसे टिराकलफर्ट हटेलखौबो दैदेनदों ।